google/wiki40b huggingface dataset:
Ημιομάδα

Στα μαθημάτικά , μια ημιομάδα είναι μια αλγεβρική δομή που αποτελείται απο ενα σύνολο εφοδιασμένο με μία διμελή πράξη που επιπλέον είναι προσεταιριστική. Μία ημίομάδα πέραν απο τη συνήθη δόμη της μπορεί να εξοπλιστεί με πληθώρα ιδιοτήτων όπως αυτή της διάταξης (διατεταγμένη ημιομάδα), του ουδέτερου στοιχείου (μονοειδές) , του αντίστροφου στοιχείου , του μηδενικού στοιχείου κ.α. Ο κλάδος των ημιομάδων αποτελεί ενα σχετικά σύγχρονο επιστημονικο κλάδο καθώς άρχισε να μελετάται στις αρχές του 20ου αιώνα. Γύρω στο 1950 εφαρμόστηκε στην επιστήμη υπολογιστων μιας και υπάρχει άμεση σύνδεση μεταξύ πεπερασμένων ημιομάδων και πεπερασμενων αυτομάτων μέσω συντακτικού μονοειδούς. Παράλληλα βρίσκει εφαρμογή σε διάφορους τομείς των εφαρμοσμένων μαθηματικών όπως στις αλυσίδες Μάρκοφ (θεωρία πιθανοτήτων) ,σε γραμμικά χρονικά αναλλοίωτα συστήματα , επίλυση μερικών διαφορικών εξισώσεων κ.α.

Ορισμός

Ένα σύνολο S με μια διμελής πράξη •  η οποία ικανοποιεί την προσεταιριστική ιδιότητα. Δηλαδή για καθε , ισχύει . Πολλές φορές χάριν συντομίας συμβολίζουμε 
Με άλλα λόγια μία ημιομάδα ειναι ενα ομαδοειδές με την προσεταιριστική ιδιότητα.
2116 Μτσκέτα

Φυσικά χαρακτηριστικά

Η μέση διάμετρος του Μτσχέτα εκτιμάται σε 19,85 χιλιόμετρα, ενώ το γεωμετρικό άλβεδό του είναι 0,0648.
Κρανιώνας Καστοριάς

Ιδιαίτερα γνωρίσματα

Το χωριό έγινε γνωστό για τα πλίθινα σπίτια του από την κινηματογραφική ταινία του Παντελή Βούλγαρη «Ψυχή Βαθιά» που γυρίστηκε το 2009.
ORF Sport +

Ιστορία

Πριν από την έναρξη του ORF Sport Plus την 1η Μαΐου 2006, η TW1 μετέδιδε αθλητικά προγράμματα από το Μάιο του 2000 μέχρι την έναρξη του ORF Sport Plus.
Στις 22 οκτωβρίου 2007, το ORF Sport Plus διατίθεται σε DVB-T, μόνο στις πρωτεύουσες της Αυστρίας. Από την ημερομηνία αυτή, η TW1 ήταν διαθέσιμη μόνο στην καλωδιακή και δορυφορική.

Προγράμματα

Η ORF Sport + παρουσιάζει ποικιλία από αθλητικά προγραμματα, συμπεριλαμβανομένων: Αμερικανικό ποδόσφαιρο, χόκεϊ επί πάγου, ποδόσφαιρο (UEFA Intertoto Cup), Χόκεϊ, Αντιπτέριση, Αντισφαίριση, Επιτραπέζια αντισφαίριση, Πετοσφαίριση, Χειροσφαίριση, κολύμβησης και το Εθνικό Πρωτάθλημα Γκολφ
Φιλελευθερισμός στην Κύπρο

Κύρια κόμματα

Το Πρώτο Κόμμα Φιλελευθέρων που διαμορφώθηκε στην Κύπρο ήταν το Κόμμα Φιλελευθέρων από τον πρώην Υπουργό Εξωτερικών της Κύπρου Νίκο Ρολάνδη ο οποίος υπηρέτησε στη θέση αυτή σε δύο κυβερνήσεις. Ο Ρολάνδης εξελέγη πρόεδρος της Φιλελεύθερης Διεθνούς το 1993. Το Φιλελεύθερο Κόμμα συγχωνεύτηκε με το ΔΗΣΥ το 1998
Σύστημα υποστήριξης ομαδικών αποφάσεων

Συστήματα

Τα εμπορικά προϊόντα λογισμικού που υποστηρίζουν τις πρακτικές GDSS μέσω του διαδικτύου και στις σύγχρονες και στις ασύγχρονες τοποθετήσεις περιλαμβάνουν  spliter.nl, facilitate.com, smart Speed Connect, ThinkTank και ynSyte’s WIQ.
Υπάρχει επίσης μια πρωτοβουλία, να δημιουργηθεί το λογισμικό ανοιχτού κώδικα, που μπορεί να υποστηρίζει, τις παρόμοιες διαδικασίες ομάδας και στην εκπαίδευση όπου αυτή η κατηγορία λογισμικού ονομάζεται σύστημα υποστήριξης συζήτησης.
Ηλίας Πολατίδης

Βιογραφία

Γεννήθηκε το 1966 στις Σέρρες. Καταγόταν από τον Λευκώνα Σερρών και ήταν συγγενής του παλαιού βουλευτή Ισαάκ Λαυρεντίδη, δεδομένου ότι ήταν ο εγγονός του αδελφού του Ισαάκ, Ηλία. Σπούδασε στο Τμήμα Μηχανολόγων Μηχανικών της Πολυτεχνικής Σχολής του Αριστοτελείου Πανεπιστημίου Θεσσαλονίκης ενώ, μετά την αποφοίτησή του, έκανε μεταπτυχιακές σπουδές στη Νέα Υόρκη. Επαγγελματικά ασχολήθηκε με τον προγραμματισμό ηλεκτρονικών υπολογιστών .

Πολιτική σταδιοδρομία

Ξεκίνησε να ασχολείται με την πολιτική από νεαρή ηλικία. Αρχικά εντάχθηκε στη Νέα Δημοκρατία από την οποία απεχώρησε το 1997, λόγω ιδεολογικών διαφωνιών. Το 2001 εντάχθηκε στο ΛΑΟΣ και διετέλεσε Πρόεδρος της Μητροπολιτικής Επιτροπής του κόμματος στο Νομό Σερρών (Δεκέμβριος 2002 – Ιανουάριος 2004).
Κατήλθε ως υποψήφιος στην εκλογική περιφέρεια Σερρών στις εκλογές του 2004, αλλά απέτυχε να εκλεγεί. Στις εκλογές του 2007 και του 2009, εκλέγεται βουλευτής Σερρών, ενώ διετέλεσε και Κοινοβουλευτικός Εκπρόσωπος του ΛΑΟΣ. Παρέμεινε βουλευτής ως το 2012.

Θάνατος

Απεβίωσε από καρκίνο στις 16 Απριλίου 2016, σε ηλικία μόλις πενήντα ετών, και κηδεύθηκε στην ιδιαίτερη πατρίδα του, στον Λευκώνα Σερρών.
Ρισάρ Ρατσιμαντραβά

Στρατιωτική καριέρα

Γεννήθηκε στις 21 Μαρτίου του 1931 και καταγόταν από τη φυλή Μερινά ωστόσο είχε λιγότερο "αριστοκρατικό" υπόβαθρο και για το λόγο αυτό ήταν πιο αρεστός στους περισσότερους κατοίκους. Αποφοίτησε από την Ειδική Στρατιωτική Σχολή του Σαιν Σιρ (École Spéciale Militaire de Saint-Cyr). Υπηρέτησε ως στρατιωτικός στη Γαλλική Αφρική και στη συνέχεια επέστρεψε στη Μαδαγασκάρη το 1960, όταν το νησί έγινε ανεξάρτητο. Έφτασε στο βαθμό του αντισυνταγματάρχη ως το 1968. Το 1972 ο τότε ηγέτης Γκαμπριέλ Ραμαναντσόα σχημάτισε στρατιωτική κυβέρνηση, σε αντικατάσταση της κυβέρνησης του Φιλιμπέρ Τσιρανάνα. Στην κυβέρνηση αυτή ο Ρατσιμαντραβά ανέλαβε υπουργός Εσωτερικών. Από τη θέση αυτή μπορούσε να χειραγωγεί το στρατό. Αποτέλεσμα αυτού ήταν η ανατροπή του Ραμαναντσόα στις 5 Φεβρουαρίου του 1975. Ο Ρατσιμαντραβά ανέλαβε αρχηγός κράτους.

Δολοφονία

Έξι μέρες μετά την κατάληψη της εξουσίας, ο Ρστσιμαντραβά δολοφονήθηκε στις 8 μ.μ. της 11ης Φεβρουαρίου ενώ μετέβαινε στην οικία του με την προεδρική του λιμουζίνα από το προεδρικό μέγαρο. Ο θάνατός του ανακοινώθηκε από τη νέα στρατιωτική επιτροπή, η οποία απέδωσε τη δολοφονία στα μέλη των Δημοκρατικών Δυνάμεων Ασφαλείας (Groupe Mobile de Police-GMP), η οποία ήταν μια ειδική αστυνομική μονάδα . Μετά τη δολοφονία ξέσπασαν βίαιες ταραχές ανάμεσα σε εκείνους που υποστήριζαν τη στρατιωτική κυβέρνηση και στους υποστηρικτές του πρώην προέδρου Τσιρανάνα. Το 2006, με αφορμή την 31η επέτειο από τη δολοφονία του συνταγματάρχη, διεξήχθη διάσκεψη στη Μαδαγασκάρη για το θέμα αυτό.

Επιπλέον ανάγνωση

L'assassinat du prιsident Ratsimandrava, Le Journal La Croix (1975). προεπισκόπηση άρθρου από εφημερίδα με θέμα τη δολοφονία του πολιτικού.
Τοπικό διαμέρισμα Καρτεράδου Θήρας

Ιστορικά Στοιχεία

Κατά την απογραφή του 1928, η περιοχή του Καρτεράδου είχε 741 κατοίκους.
Κυπαρισσιακός κόλπος

Ο Κυπαρισσιακός είναι μεγάλος ανοικτός κόλπος της Δυτικής Πελοποννήσου. Ορίζεται μεταξύ του ακρωτηρίου του Κατακόλου στα βόρεια και του ακρωτηρίου του Κούνελου στα νότια. Οι ακτές του στο μεγαλύτερο τμήμα του είναι ομαλές και αμμουδερές και κατά μήκος τους σχηματίζονται συνεχείς μεγάλες παραλίες. Λόγω του αμμώδους εδάφους των ακτών δεν υπάρχουν πολλοί οικισμοί χτισμένοι στις ακτές του. Ο μόνος μεγάλος οικισμός που είναι χτισμένος στις ακτές του κόλπου είναι η Κυπαρισσία στην οποία οφείλει και το όνομά του. Οι μεγαλύτεροι οικισμοί που είναι χτισμένοι σε μικρή απόσταση από τους ακτές του είναι ο Πύργος (απέχει 3 χιλιόμετρα από τις ακτές) και η Ζαχάρω (απέχει 2 χιλιόμετρα). Τα σημαντικότερα ποτάμια που εκβάλλουν στον Κυπαρισσιακό κόλπο είναι ο Αλφειός και η Νέδα. 
Ο Κυπαρισσιακός έχει σημαντικό οικολογικό ενδιαφέρον καθώς οι ακτές του αποτελούν έναν από τους τόπους αναπαραγωγής της σπάνιας θαλάσσιας χελώνας Καρέτα καρέτα. Οι ακτές του φιλοξενούν τον δεύτερο μεγαλύτερο πληθυσμό της χελώνας στη Μεσόγειο. Το μεγαλύτερο ποσοστό των χελώνων που φωλιάζουν στον Κυπαρισσιακό, φωλιάζουν στο νότιο τμήμα του κόλπο μεταξύ της Κυπαρισσίας και των εκβολών της Νέδας.
Ομάδα γαλαξιών Μ101

Η Ομάδα γαλαξιών Μ101 βρίσκεται στον αστερισμό Μεγάλη Άρκτος. Ονομάστηκε έτσι από τον Μεσιέ 101, τον φωτεινότερο γαλαξία του σχηματισμού. Οι περισσότεροι από τους υπόλοιπους γαλαξίες της είναι συνοδοί του Μ101, ενώ η ίδια η Ομάδα ανήκει στο Υπερσμήνος της Παρθένου.

Παραπλήσιες ομάδες

Η Ομάδα γαλαξιών Μ51, στην οποία περιλαμβάνονται ο Γαλαξίας της Δίνης και ο Γαλαξίας Ηλιοτρόπιο, βρίσκεται στα νοτιοανατολικά της Ομάδας Μ101 και η Ομάδα NGC 5866 στα βορειοδυτικά της. Οι αποστάσεις ανάμεσα τους είναι παραπλήσιες, γεγονός που υποδεικνύει ότι αποτελούν μέρος μεγαλύτερης δομής.
Αλέξανδρος Καραγεώργεβιτς της Σερβίας

Βιογραφία

Ήταν ο δευτερότοκος γιος του μαύρου Γεωργίου (Καραγεώργου) Πέτροβιτς πρώτου πρίγκιπα της Σερβίας και της Γιελένας Γιοβάνοβιτς. Μορφώθηκε στο Κοτίν της Βεσαραβίας (Μολδαβίας), υπό την προστασία του τσάρου της Ρωσίας.
Το λεγόμενο "τουρκικό" Σύνταγμα δεν έγινε σεβαστό και προκλήθηκαν πολιτικές συγκρούσεις, που επέφεραν την παραίτηση του Μίλος Ομπρένοβιτς το 1839 και των δύο γιών του Μίλος Β΄ (έμεινε μόνο 26 ημέρες) και Μιχάηλο (έπειτα από τρία έτη, έφυγε λέγοντας τη φράση "ο χρόνος θα δείξει το δίκαιό μου", ότι δηλ. θα επιστρέψει). Τότε στις 14 Σεπτεμβρίου 1842 η Εθνοσυνέλευση στο Βρακάρ (νυν δήμος του Βελιγραδίου) εξέλεξε τον Αλέξανδρο των Καραγεώργεβιτς. Η Ρωσία και η Τουρκία τον αναγνώρισαν ως πρίγκιπα της Σερβίας. Ξεκίνησε μεταρρυθμίσεις και ίδρυσε Οργανισμούς για τη βελτίωση της προόδου στη χώρα. Εφήρμοσε τον Αστικό Κώδικα, εισήγαγε τον τακτικό στρατό, έφτιαξε χυτήριο κανονιών, βελτίωσε τα υπάρχοντα σχολεία και έκτισε νέα· τέλος ίδρυσε την Εθνική Βιβλιοθήκη και το Εθνικό Μουσείο.
Κατά την Ουγγρική εξέγερση του 1848 το κίνημα επεκτάθηκε στη Βοϊβοντίνα (βόρειο Σερβία) και ο Αλέξανδρος έστειλε Σέρβους εθελοντές, υπό τη διοίκηση του Στεφάνου Κνίτσανιν, για να βοηθήσει τον αγώνα των εκεί Σέρβων για αυτονομία. Ως αποτέλεσμα των εξεγέρσεων του 1848 αναδύθηκε η παν-Σλαβιστική ιδέα της Σερβίας. Ήδη 4 έτη πριν ο Ηλίγια Γκαρασάνιν στο φυλλάδιο Načertanije (Σχέδιο) έθεσε ως στόχο την απελευθέρωση των Νότιων Σλάβων από τους Τούρκους και Αυστριακούς και την τοποθέτησή τους υπό το όνομα και την εξουσία της Σερβίας.

Η παραίτηση

Σε όλη τη διακυβέρνησή του δυσκολεύτηκε από τα σχέδια των Ομπρένοβιτς. Αρνήθηκε να λάβει μέρος στον Κριμαϊκό Πόλεμο (1853-56) συμμαχώντας με τους Οθωμανούς (και τους συμμάχους τους Γάλλους και Άγγλους) εναντίον της Ρωσίας. Η νίκη των τριών συμμάχων Δυνάμεων είχε ως αποτέλεσμα να εκθρονιστεί και να φύγει εξορία το 1858 ο Αλέξανδρος: για θέματα εσωτερικής πολιτικής μέλη του Συμβουλίου ήλθαν σε σύγκρουση μαζί του· το Συμβούλιο συγκάλεσε την Εθνοσυνέλευση στις 23 Δεκεμβρίου 1858, που τον εξώθησε σε παραίτηση. Είχε κυβερνήσει 16 έτη. Επέστρεψε ο Μίλος του αντίπαλου Οίκου των Ομπρένοβιτς ως νέος πρίγκιπας της Σερβίας· όταν έπειτα από 21 μήνες απεβίωσε, τον διαδέχθηκε ο γιος του Μιχάηλο, που έτσι επέστρεψε
Το 1885 απεβίωσε στην Τιμισοάρα της Βοϊβοντίνας (τώρα βρίσκεται στη Ρουμανία) και τάφηκε αρχικά στη Βιέννη. Η σορός του μεταφέρθηκε το 1912 στον μνημειώδη ναό του Αγ. Γεωργίου, που κτίσθηκε από τον γιο του Πέτρο Α΄.
391 Ίνγκεμποργκ

Φυσικά χαρακτηριστικά

Οι διαστάσεις της Ίνγκεμποργκ εκτιμώνται σε 20 ως 50 χιλιόμετρα, ενώ η μάζα της σε πάνω από 8,5 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι S (λιθώδης), ενώ το άλβεδό της είναι 0,180. Η Ίνγκεμποργκ περιστρέφεται γύρω από τον εαυτό της μία φορά κάθε 26 ώρες και 23,5 λεπτά, μία αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν.
Ο Γολγοθάς

Περίληψη πλοκών

O Γολγοθάς είναι ένα μυθιστόρημα-εξομολόγηση. Ο ήρωας Jean-François-Marie Mintié διηγείται την απογοητευτική παιδική ηλικία και τη μοναχική εφηβεία του, την πικρή εμπειρία του πολέμου του 1870, στις μονάδες του στρατού του Λίγηρα, ύστερα το «μαρτύριο» στο οποίο τον υπέβαλλε η ερωμένη του, Juliette Roux, γυναίκα ελευθέρων ηθών με την οποία τον συνδέει μια καταστροφική αγάπη με αποτέλεσμα να στερηθεί την αντικειμενικότητά του. Όπως στα μυθιστορήματά του που εμφανίζονται με ψευδώνυμο, ο Οκτάβ Μιρμπώ αναδεικνύει την τραγικότητα της αγάπης, ένα ανεξέλεγκτο, παράλογο και καταστροφικό συναίσθημα, από το οποίο υπέφερε φοβερά τα τρία χρόνια της σύνδεσής του με μια γυναίκα χαμηλής ηθικής, τη Judith Vimmer, και την οποία εξορκίζει με τη συγγραφή. Την τοποθετεί στο πλαίσιο μιας ιστορίας, διήγημα με δύο κύρια πρόσωπα, ως απόγονος της Μανόν Λεσκό, του αβά Πρεβό (Prévost). 
Επίσης της δίνει μια κοινωνική σημασία και μια ιστορική διάσταση: ο άβουλος Jean Mintié ενσαρκώνει μια γενιά ευνουχισμένη από την ήττα. Το δεύτερο κεφάλαιο, όπου διηγείται χωρίς περιστροφές όπως ο Λέων Τολστόι στο Πόλεμος και Ειρήνη την κατατρόπωση του στρατού του Λίγηρα, που τον σημάδεψε για πάντα, βάζει τους «πατριώτες» να ουρλιάξουν: Εκεί ο Μιρμπώ πράγματι παραδίνεται σε ένα αποφενακισμό κατά κανόνα του στρατού και του πολέμου και αγγίζει την ίδια την ιδέα της πατρίδας, η οποία προκαλεί τερατώδεις και άχρηστες σφαγές. Και έτσι η Juliette Adam θα αρνηθεί να δημοσιεύσει αυτό το κεφάλαιο, από το οποίο το σκάνδαλο δε θα παρέλειπε να ξεσπάσει, κατά την προέκδοση του μυθιστορήματος στη Nouvelle revue.
Βαλκανικοί Αγώνες Στίβου 2011

Ανδρών

*Διεξήχθησαν ξεχωριστά πρωταθλήματα μαραθωνίου και βάδην.

Γυναικών

*Διεξήχθησαν ξεχωριστά πρωταθλήματα μαραθωνίου και βάδην.
18ος αιώνας π.Χ.

Ο 18ος αιώνας π.Χ. αρχίζει με το έτος 1800 π.Χ. και τελειώνει στις 31 Δεκεμβρίου του έτους 1701 π.Χ.
Ρωμαϊκή γέφυρα της Κόρδοβας

Ιστορία

Η γέφυρα κτίστηκε από αρχαίους Ρωμαίους στις αρχές του 1ου αιώνα π.Χ., πιθανότερα αντικαθιστώντας μια παλαιότερη ξύλινη γέφυρα. Στις μέρες μας, μετά την ισλαμική ανακατασκευή, έχει 16 αψίδες, μια λιγότερη από ότι αρχικά και συνολικό μήκος 247 μέτρα. Το πλάτος είναι περίπου 9 μέτρα.
Η Αυγουστιανή οδός, που ένωνε τη Ρώμη με το Κάδιθ είναι πολύ πιθανό να περνούσε από τη γέφυρα. Κατά την ισλαμική κυριαρχία του χαλιφάτου της Κόρδοβας, ο μουσουλμάνος κυβερνήτης Al-Samh ibn Malik al-Khawlani διέταξε να χτιστεί μια γέφυρα πάνω στα ερείπια της παλιάς ρωμαϊκής. Κατά τον Μεσαίωνα ο πύργος Καλαχόρα και η πύλη της γέφυρας (Puerta del Puente) χτίστηκαν στη νότια και βόρεια πλευρά της γέφυρας, αντίστοιχα. Η γέφυρα ανακατασκευάστηκε και επεκτάθηκε στη σημερινή της έκταση. Οι αψίδες αναπαριστούν την περίφημη μαυριτανική αρχιτεκτονική που κυριαρχεί στο τοπίο της πόλης. Τον 17ο αιώνα, ένα άγαλμα από τον Bernabé Gómez del Río που αναπαριστά τον Άγιο Ραφαήλ, υψώθηκε στη μέση της γέφυρας.
Η τελευταία εκτενής αποκατάσταση της γέφυρας έγινε το 2006.
Θρόνιο

Το Θρόνιο ήταν αρχαία ελληνική πόλη χτισμένη στις όχθες του Μαλιακού, κάτω από το όρος Καλλίδρομο (Κνημίς). Ήταν η πρωτεύουσα των Επικνημίδιων Λοκρών. Σύμφωνα με τον Όμηρο ήταν μία από τις πόλεις των Λοκρών που συμμετείχαν στον Τρωικό πόλεμο. Η πόλη, κατά την διάρκεια του Πελοποννησιακού πολέμου, καταλήφθηκε από τους Αθηναίους. Γύρω στο 427 π.Χ., δέχτηκε μεγάλες καταστροφές από ισχυρό σεισμό. Η πόλη καταστράφηκε κατά τη διάρκεια του Γ' Ιερού πολέμου, από το στρατηγό  των Φωκέων, Ονόμαρχο. Μετά τους Φωκείς, η πόλη πέρασε στους Μακεδόνες και στη συνέχεια έγινε μέρος της Αιτωλικής Συμπολιτείας.
Ζακ ντ'Ορλεάν

Βιογραφία

Είναι ο τέταρτος γιος του Ερρίκου κόμη του Παρισιού και διεκδικητή βασιλιά, ως Ερρίκου (ΣΤ΄), της Γαλλίας και της Ισαβέλλας της Ορλεάνης, κόρης του Πέτρου ντε Αλκάνταρα πρίγκιπα του Γκράο-Παρά.
Οροπέδιο Δράμας

Ιστορία

Το 1900, κατά τον Βούλγαρο συγγραφέα και επιθεωρητή σχολείων Βασίλ Καντσόφ, το Οροπέδιο ήταν ένα αμιγές μουσουλμανικό χωριό 370 κατοίκων. Το 1913, σύμφωνα με την πρώτη ελληνική απογραφή είχε πληθυσμό 567 κατοίκων, ενώ μετά τις ανταλλαγές πληθυσμών του 1918-1922 κατοικήθηκε από Έλληνες του Πόντου. Μέχρι το 1927 έφερε το όνομα Βλαδίκος και στην απογραφή του 1928 είχε πληθυσμό 204 κατοίκων. 
Το Οροπέδιο υπήρξε τόπος κατοικίας του Πόντιου οπλαρχηγού και αντιστασιακού Ηλία Σελαλμαζίδη και κατά τη διάρκεια της βουλγαρικής Κατοχής κάηκε ολοσχερώς τον Μάιο του 1944 μαζί με άλλα χωριά της Ελατιάς (Καρά Ντερέ) ως αντίποινα για τις απώλειες που υπέστησαν οι βουλγαρικές δυνάμεις από τους αντάρτες του Αντών Τσαούς στη μάχη της γέφυρας Παπάδων. Λίγους μήνες αργότερα (22 - 25 Αυγούστου 1944) κοντά στο χωριό πραγματοποιήθηκε μάχη ανάμεσα σε βουλγαρικά στρατεύματα και αντάρτες της ΕΣΕΑ/ΕΑΟ. 
Διοικητικά το Οροπέδιο υπαγόταν στην κοινότητα Σιδηρονέρου (μέχρι το 1997 η κοινότητα ήταν κομμάτι της επαρχίας Δράμας) μέχρι και το 2010 όταν μετά τις αλλαγές που επέβαλε το σχέδιο Καλλικράτης στην τοπική αυτοδιοίκηση υπήχθη στην τοπική κοινότητα Σιδηρονέρου του διευρυμένου δήμου Δράμας.
Νικολέττα Καρρά

Βιογραφία

Γεννήθηκε στην Αθήνα. Είναι απόφοιτη του Τμήματος Φιλολογίας του Εθνικού και Καποδιστριακού Πανεπιστημίου Αθηνών και της Δραματικής Σχολής Θεάτρου των Αλλαγών.

Καριέρα

Έχει συμμετάσχει σε τηλεοπτικές τηλεοπτικές σειρές, μεταξύ των οποίων οι: Φιλοδοξίες, Πενήντα Πενήντα, Αν Υπήρχες, θα σε Χώριζα, Amore Mio, Η Πολυκατοικία, Με τα Παντελόνια Κάτω, Οι Συμμαθητές. Στο θέατρο συμμετείχε στις παραστάσεις Μπαμπάδες με Ρούμι, Η Θεία από το Σικάγο, Φήμες , Άντρες έτοιμοι για όλα και πολλές άλλες. Οι 180 Μοίρες ήταν ο πρώτος της κινηματογραφικός ρόλος.

Προσωπική ζωή

Από το 2012 μέχρι το 2019 ήταν παντρεμένη με τον Κύπριο δικηγόρο Φώτο Πιττάτζη.
Φρειδερίκος Μάρρυατ

Η ζωή του

Όταν ήταν μικρό αγόρι στην Αγγλία, ο Φρειδερίκος Μάρρυατ το έσκασε τρεις φορές στα καράβια. Και τις τρεις φορές έγινε αντιληπτός και τον ανάγκασαν να γυρίσει πίσω στο σχολείο του. Το 1806, όταν είχε κλείσει πια τα 14, ο πατέρας του κατάλαβε ότι δεν ωφελούσε σε τίποτα να τον αναγκάζουν να πηγαίνει σχολείο. Έτσι του βρήκε μία θέση σ' ένα πλοίο.
Από το πρώτο του ταξίδι ο Φρειδερίκος απέδειξε ότι ήταν γενναίος και τολμηρός ναυτικός. Έσωσε τη ζωή ενός ναύτη που συνήθιζε να τον κοροϊδεύει. Σ' ένα γράμμα στη μητέρα του έγραψε σχετικά μ' αυτό το γεγονός:
"Από κείνη τη στιγμή αγάπησα τον άνθρωπο όσο δεν είχα αγαπήσει ποτέ άλλο φίλο στη ζωή μου. Με μιας ξέχασα όλο μου το μίσος για τα πειράγματα που μου 'κανε. Του είχα σώσει τη ζωή. Αυτό με γέμιζε ανείπωτη χαρά".
Ένα χρόνο αργότερα, διακρίθηκε για την πράξη στο να σώσει το πλοίο του από έναν τυφώνα. Ο ίδιος χαρακτήρισε αυτή τη στιγμή σαν την πιο κρίσιμη της ζωής του, κι έγραψε ύστερα από χρόνια:
"Τα πανιά είχαν ξεσχιστεί και τα κατάρτια είχαν σπάσει. Η θύελλα μαινόταν τριγύρω μας απειλώντας να καταποντίσει από στιγμή σε στιγμή το καράβι. Η μόνη πιθανή ελπίδα σωτηρίας μας ήταν ν' απαλλαγούμε από τα κομματιασμένα περιττά κατάρτια και πανιά ώστε να μπορέσουμε να μανουβράρουμε το σκάφος πιο άνετα. Ακολουθούμενος από έξι συναδέλφους μου κατορθώσαμε να το πετύχουμε αυτό. Αμέσως έγινε αισθητή η διαφορά. Το πλοίο κινήθηκε πιο ελεύθερα. Μόλις κατεβήκαμε από τις ανεμόσκαλες όλοι μάς υποδέχθηκαν με ξεφωνητά χαράς και, τολμώ να προσθέσω, με δάκρυα ευγνωμοσύνης στα μάτια".
Πάνω από 12 φορές ο Μάρρυατ κατέπληξε τους πάντες με την τόλμη του. Μια φορά πήδηξε από το κατάστρωμα για να σώσει μερικούς ταξιδιώτες που κινδύνευαν να πνιγούν σε μία θάλασσα γεμάτη καρχαρίες. Για το θάρρος του ο Μάρρυατ παρασημοφορήθηκε με χρυσό μετάλλιο.
Το 1820 τοποθετήθηκε στο νησί της Αγίας Ελένης, όπου μαζί με άλλους ανήκε στη φρουρά του εξόριστου Ναπολέοντα. Μετά το θάνατο του Ναπολέοντα, ο Μάρρυατ πήρε μέρος στον πόλεμο κατά της Μπούρμας το 1824, και πάλι διακρίθηκε για τη γενναιότητά του. Από το 1828 έως το 1830, που αποσύρθηκε πια από το ναυτικό, ήταν κυβερνήτης του πλοίου Αριάδνη.
Ο Μάρρυατ υπήρξε ένας από τους πιο διάσημους ναυτικούς της εποχής του αλλά ποτέ δεν πήρε τη θέση που του άρμοζε. Αυτό οφείλεται στο γεγονός ότι είχε πέσει στη δυσμένεια του βασιλιά, επειδή είχε βγάλει μερικά φυλλάδια που κατηγορούσαν τις αδικίες που διαπράττονταν στ' αγγλικά πλοία.
Από το 1832 μέχρι το 1835 ο Φρειδερίκος Μάρρυατ ήταν εκδότης του περιοδικού Metropolitan Magazine και εκεί εμφανίστηκαν για πρώτη φορά μερικά από τα καλύτερα μυθιστορήματά του.
Ακόμα και σαν εκδότης, είχε πολλές περιπέτειες. Εξαιτίας μίας δυσμενούς κριτικής του, μονομάχησε μ' ένα συγγραφέα χωρίς μοιραίο αποτέλεσμα.
Άρχισε να γράφει τον Μικρό Άγριο το 1848 αλλά δεν πρόλαβε να τον τελειώσει. Πέθανε στις 9 Αυγούστου της ίδιας χρονιάς. Το τελευταίο μέρος του βιβλίου του γράφτηκε πιθανόν από το γιο του, Φρανκ Μάρρυατ.
Πανελλήνιοι κολυμβητικοί αγώνες 1938

Οι Πανελλήνιοι Κολυμβητικοί αγώνες του 1938, έγιναν στις 17-18 Σεπτεμβρίου στο Παλαιό Φάληρο, στο κολυμβητήριο της "Ελληνικής Θαλάσσιας Ένωσης" (Ε.Θ.Ε.) με διοργανώτρια αρχή την Ε.Κ.Ο.Φ. Περιλάμβαναν αγώνες κολύμβησης ανδρών-γυναικών, καταδύσεων ανδρών-γυναικών και υδατοσφαίρισης ανδρών. Ίσχυσε ομαδική βαθμολογία 6-5-4-3-2-1 για τους έξι πρώτους κάθε αγωνίσματος και στον πρωταθλητή σύλλογο απονεμήθηκε ειδικό κύπελλο. Επίσης, έγιναν αγώνες σκυταλοδρομίας εφήβων για το Κύπελλο Βαρβαρέσσου.

Χρονικό των αγώνων

Προηγήθηκαν τα περιφερειακά πρωταθλήματα που διεξήχθησαν στις 13-14 Αυγούστου, οι δύο πρώτοι νικητές των οποίων προκρίθηκαν για τους πανελλήνιους. Από το πρωτάθλημα του κέντρου μπορούσαν να μετάσχουν και οι 3ος και 4ος εφόσον οι χρόνοι τους βρίκονταν στην πρώτη δεκάδα, έτσι ώστε σε κάθε αγώνισμα να μετέχουν οι δέκα καλύτεροι κολυμβητές. Για τα γυναικεία αγωνίσματα δεν υπήρχε πρόκριση και η συμμετοχή ήταν ελεύθερη, αφού οι συμμετοχές ήταν λιγοστές.
Οι πανελλήνιοι αγώνες έγιναν στο μόνιμο κολυμβητήριο της Ε.Θ.Ε. και τους παρακολούθησε αρκετός κόσμος. Επειδή το κολυμβητήριο δεν διέθετε κερκίδες τοποθετήθηκαν λυόμενες χωρητικότητας 600 θεατών. Στην έναρξη παρέστη και ο διάδοχος του θρόνου Παύλος, ως επίτιμος πρόεδρος της Ε.Κ.Ο.Φ. Στα περισσότερα αγωνίσματα υπήρξε σκληρός συναγωνισμός και σημειώθηκαν ικανοποιητικές επιδόσεις. Μετείχαν οκτώ σωματεία από Αθήνα, Πειραιά, Πάτρα, Βόλο και Μυτιλήνη με 49 κολυμβητές. Από αυτά τέσσερα σωματεία μετείχαν και στο γυναικείο πρωτάθλημα με 10 κολυμβήτριες. Διακρίθηκαν οι κολυμβητές Τάκης Προβατόπουλος, Μπρούσαλης, Ε. Μαλλίδης και η κολυμβήτρια Λομβάρδου. Πρωταθλητής στη γενική βαθμολογία αναδείχθηκε ο Α.Ο. Παλαιό Φάληρο αλλά στις γυναίκες πρώτευσε ο Ν.Ο. Πατρών. 
Στην υδατοσφαίριση σημειώθηκαν αντεγκλήσεις και επεισόδια, διότι οι διαιτητές προέρχονταν από τους συλλόγους που διαιτήτευαν και υπήρξε κακοπιστία. Ειδικά ο φιναλίστ ΝΟ Πατρών που ηττήθηκε στον τελικό από τον Ολυμπιακό Πειραιά με 3-2 είχε πολλά παράπονα για τα δύο πέναλτι που καταλογίστηκαν εναντίον του. Τελικώς μετά απο ένσταση που κατέθεσε, δικαιώθηκε και αποφασίστηκε να ξαναγίνει ο αγώνας, ο Ολυμπιακός αρνήθηκε να αγωνιστεί και έτσι κατοχυρώθηκε το πρωτάθλημα στα χαρτιά στον Ν.Ο. Πατρών.
Στις καταδύσεις έγιναν αγωνίσματα ανδρών από βατήρες 5μ και 3μ και μόνο αγώνες επίδειξης γυναικών, διότι δεν κατατέθηκαν εγακίρως δηλώσεις συμμετοχής.
The Simpsons

Ιστορία

Ο Γκρέινινγκ οραματίστηκε τους Simpsons όταν έπρεπε να προτείνει μια νέα σειρά κινουμένων σχεδίων μικρού μήκους, με τον παραγωγό Τζέιμς Λ. Μπρουκς, που θα γινόταν ένθετο κομμάτι του βαριετέ The Tracey Ullman Show. Πρότεινε μια δυσλειτουργική οικογένεια στην οποία έδωσε ονόματα από τη δική του οικογένεια και στη θέση του εαυτού του, έδωσε το όνομα του Bart, που είναι αναγραμματισμός της λέξης brat (κακομαθημένο).
Τα βίντεο μικρού μήκους με την οικογένεια Σίμσονς ξεκίνησαν να παίζουν στο The Tracey Ullman Show στις 19 Απριλίου 1987. Μετά από τρεις κύκλους, η Fox έδωσε στους Σίμσονς τη δική τους αποκλειστική σειρά, που έκανε από πολύ νωρίς μεγάλη επιτυχία.

Χαρακτήρες

Οι βασικοί χαρακτήρες της σειράς είναι η οικογένεια Simpsons, η οποία αποτελείται από τους Homer, Marge, Bart, Lisa και Maggie. Συχνές παρουσίες έχουν και άλλοι, όπως ο παππούς Abe, o Milhouse (φίλος του Bart), ο Krusty ο Κλόουν, ο Ned Flanders (γείτονας του Homer), ο κος Burns, ο Sideshow Bob και ο Moe Szyslak (ιδιοκτήτης του μπαρ όπου συχνάζει ο Homer). Σε πολλά επεισόδια συμμετέχουν και ως καλεσμένοι μεγάλες διασημότητες των ΜΜΕ και όχι μόνο, μουσικοί όπως οι U2, οι Metallica, ο Μάικλ Τζάκσον, ή ακόμα και γνωστοί επιστήμονες όπως ο Στήβεν Χώκινγκ. Κατά κανόνα, τα πραγματικά άτομα δίνουν τις φωνές τους στα κινούμενα σχέδια που παρουσιάζονται στην σειρά.

Κόμικς

Η μεγάλη επιτυχία της σειράς οδήγησε και τη μεταφορά της σε κόμικς. Από το 1993 έως σήμερα, η εταιρεία Bongo Comics εκδίδει στην Αμερική περιοδικά με τους δημοφιλείς ήρωες. Από τότε, έχει κυκλοφορήσει μια πλειάδα τίτλων, με κυριότερους το Simpsons Comics (1993 έως σήμερα), το Bart Simpson Comics (2000 έως σήμερα), το Bart Simpson's Treehouse of Horror (1995 έως σήμερα) και άλλους.

Κριτικές

Στη Ρωσία η σειρά προβαλλόταν το πρωί σε ένα κανάλι μαζί με το South Park, αλλά απαγορεύτηκε, γιατί περιλάμβανε μια παρωδία του Τομ και Τζέρι.
Ποδοσφαιρική Ομοσπονδία Λιβύης

Ιστορία

Ο οργανισμός συστάθηκε το 1962. Εντάχθηκε στην Παγκόσμια Ποδοσφαιρική Ομοσπονδία (FIFA) το 1964 και στην Αφρικανική Συνομοσπονδία Ποδοσφαίρου (CAF) το 1965.
2605 Σαχάντε

Φυσικά χαρακτηριστικά

Τα φυσικά χαρακτηριστικά του Σαχάντε είναι άγνωστα.
Αλέξιος Μοσχούλας

Ο Αλέξιος Μοσχούλας ήταν αγωνιστής του αγώνα του 1821.

Βιογραφικά στοιχεία

Η καταγωγή του ήταν από την Αγουλινίτσα. Χρημάτισε στρατιωτικός και πολιτικός. Η οικογένειά του αυτή των Μοσχουλέων θυσίασε πολλά για τον αγώνα.
έλαβε μέρος ως πληρεξούσιος στην Β΄ Εθνοσυνέλευση Άστρους το 1823.
ΧΣΦ Αμβούργο

Λογότυπο

Το λογότυπο της ομάδας έχει εξελιχθεί με το πέρασμα του χρόνου.